My Neighbor Totoro

merupakan sebuah filem anime fantasi dari tahun 1988 yang ditulis dan diarah oleh Hayao Miyazaki, terbitan Studio Ghibli untuk diedarkan oleh Tokuma Shoten. Ia mengisahkan dua adik-beradik bernama Satsuki dan Mei yang bersahabat dengan semangat hutan di kawasan desa Jepun selepas Perang Dunia Kedua. Filam ini memenangi anugerah Grand Prix Anime Animage, anugerah Filem Terbaik Mainichi dan anugerah Filem Terbaik Kinema Junpo, dan Anugerah Khas Blue Ribbon pada tahun 1988.

My Neighbor Totoro menerima sanjungan hebat daripada kalangan pengkritik, malah menjadi ikutan ramai setelah sekian lama dikeluarkan. Filemnya dan juga watak utamanya Totoro menjadi ikon budaya. Filem ini telah memperoleh kutipan seluruh dunia sebanyak  setakat September 2019, di samping menjana kira-kira  dari jualan video rumah dan  dari jualan barang dagangan berlesen.

Majalah Empire menyenaraikan My Neighbor Totoro di tangga ke-41 dalam senarai "" terbitan  pada tahun 2010 manakala watak Totoro tersenarai di nombor 18 senarai "" oleh majalah yang sama. Majalah Time Out pula menjadikan filem ini sebagai nombor satu dalam senarai filem animasi terulungnya.Time Out's 50 greatest animated films, with added commentary by Terry Gilliam. Archived from the original October 9, 2009 My Neighbor Totoro juga merupakan filem animasi yang tertinggi rankingnya dalam tinjauan pengkritik mengenai filem terulung sepanjang zaman oleh Sight & Sound pada tahun 2012. Watak Totoro juga diangkat sebagai maskot Studio Ghibli dan juga merupakan antara wajah-wajah anime yang paling terkemuka dalam bidang animasi Jepun. Watak Totoro menduduki tangga ke-24 dalam senarai 25 watak anime terunggul IGN.

Plot
Satsuki dan adiknya Mei berpindah bersama ayah mereka ke perkampungan tani sementara menunggu ibu mereka yang menerima rawatan di hospital. Tempat tinggal baharu mereka merupakan rumah usang yang dipenuhi oleh makhluk halus hitam yang kecil-kecil. Nenek jiran sebelah menerangkan kepada adik-beradik bahawa makhluk itu ialah "pari-pari jelaga" yang hanya boleh dilihat oleh kanak-kanak dan tidak akan membahayakan sesiapa, tetapi ia akan berpindah keluar sebaik sahaja rumah mereka dihuni orang baharu.

Nenek jiran sebelah mempunyai seorang cucu lelaki bernama Kanta yang bakal menjadi rakan sesekolah dengan Satsuki. Ketika sekolah Satsuki bercuti, Satsuki dan Mei mengambil kesempatan untuk menziarahi ibu mereka ke hospital untuk menceritakan tentang penemuan pari-pari jelaga di rumah baharu mereka di samping memberi semangat kepada si ibu untuk cepat sembuh.

Pada suatu hari, Mei bermain seorang diri di halaman rumah dan menemui suatu hidupan yang aneh, lalu mengejarnya ke dalam hutan tebal, di mana berbaringnya seekor lagi makhluk aneh yang mirip tetapi jauh lebih besar daripada makhluk yang tadi. Mei bertanya kepada makhluk besar apa namanya, dijawab dengan serangkai tiga raungan lantang yang didengarkan oleh Mei seperti "Totoro". Selepas itu, Mei dijumpai tertidur di tengah semak menceritakan tentang Totoro kepada Satsuki dan ayah, maka mereka pun masuk mencari-cari tetapi tidak terjumpa kelibatnya. Mei berkeras bahawa Totoro memang wujud, dan ayahnya pun memujuknya bahawa Totoro ialah penjaga hutan yang tidak boleh dijumpai sesiapa bila-bila masa pun. Sungguhpun begitu, Satsuki juga menaruh harapan untuk bertemu dengan Totoro.

Kemudian, pada suatu malam di musim tengkujuh, apabila Satsuki dan Mei menunggu kepulangan ayah di perhentian bas, munculnya Totoro yang menutup kepala dengan daun. Satsuki meminjamkan payung hitam milik ayah kepada Totoro yang lencun, dan Totoro pula membalas budi dengan bungkusan daun yang berisi benih pokok sebelum menaiki makhluk berupa campuran bas dan kucing, yakni 'Bas Kucing'.

Beberapa hari kemudian, Satsuki dan Mei menanam benih-benih berian Totoro di halaman rumah, tetapi ia masih tidak tumbuh-tumbuh setelah puluhan hari ditunggu, sehinggalah pada suatu malam apabila dua beradik dikejutkan dari lena oleh kehadiran Totoro dan kawan-kawannya di halaman mereka melakukan suatu upacara di tempat benih disemai. Di situlah Totoro menggunakan kuasa sakti untuk menumbuhkan pokok raksasa, dan dua beradik pun menemani Totoro dengan menaiki gasing ke udara dan menghinggapi puncak pokok sambil melayan Totoro meniup okarina. Keesokan harinya, pokok raksasa pun hilang, diganti oleh anak pokok baru bercambah, menggembirakan Satsuki dan Mei yang mengalami 'mimpi yang bukan mimpi'.

Beberapa bulan kemudian pada cuti musim panas, ketika Satsuki dan Mei menolong nenek menuai jagung, Kanta menyampaikan telegram kepada Satsuki mengenai ibunya yang semakin tenat. Satsuki cemas dan bergegas untuk menghubungi ayahnya melalui telefon. Mei ternyata sukar dipujuk tentang berita buruk itu, Satsuki hilang sabar dengan kerenahnya dan mereka pun bergaduh.

Satsuki yang selalunya cekal menjaga rumah walaupun di usia yang muda, kali ini diselubungi kekhuatiran kerana mungkin akan kehilangan ibunya. Setelah melihat keadaan kakaknya yang serba gusar, Mei bertindak melulu untuk pergi ke hospital seorang diri, tetapi cepat sesat kerana tidak tahu arahnya. Setelah menyedari adiknya hilang, Satsuki meluru ke hutan untuk meminta bantuan daripada Totoro. Totoro memanggil Kucing Bas untuk mengangkut Satsuki dalam usaha mencari Mei sehingga jumpa.

Akhirnya Mei dijumpai menangis kerana sesat sambil memegang sebatang jagung yang hendak diberikan kepada ibu. Maka Satsuki membawa Mei menaiki Bas Kucing ke hospital. Setibanya di hospital, mereka berjumpa dengan ibu dalam keadaan selamat dan menyampaikan jagung itu kepadanya sebelum pulang ke rumah dengan menaiki Bas Kucing dalam kesudahan gembira yang diraikan oleh Totoro yang meniupkan okarinanya di atas pokok.

 Barisan pelakon suara 
 Watak  Audio Jepun asal  Versi Inggeris (Streamline)  Versi Inggeris (Disney) Satsuki Kusakabe Noriko Hidaka  Lisa Michelson  Dakota Fanning Mei Kusakabe Chika Sakamoto  Cheryl Chase  Elle Fanning Profesor Kusakabe Shigesato Itoi  Steve Kramer  Timothy Daly  Mrs. Kusakabe Sumi Shimamoto  Alexandra Kenworthy  Lea Salonga Kanta Toshiyuki Amagasa  Kenneth Hartman  Paul Butcher Nanny Tanie Kitabayashi  Natalie Core  Pat Carroll Totoro Hitoshi Takagi  N/A  Frank Welker Bas kucing Hitoshi Takagi  N/A  Frank Welker

 Muzik 
Dari LP "My Neighbor Totoro Image Song Collection", dikeluarkan pada November 1987.

  oleh Azumi Inoue






  oleh Azumi Inoue



  oleh Azumi Inoue






  oleh Azumi Inoue
  oleh Azumi Inoue dan Suginami Jidou Gasshoudan

Muzik oleh Joe Hisaishi

 Rujukan 

 Pautan luar 


Kategori:Filem 1988
Kategori:Filem Jepun
Kategori:Filem anime
Kategori:Filem animasi
Kategori:Filem fantasi